CELEX: 32008R1313
Language: et
Date: 2008-12-10 00:00:00
Title: Komisjoni määrus (EÜ) nr 1313/2008, 19. detsember 2008 , millega muudetakse määrust (EÜ) nr 501/2008, milles sätestatakse nõukogu määruse (EÜ) nr 3/2008 (põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides) üksikasjalikud rakenduseeskirjad

20.12.2008   
            
            
               ET
            
            
               Euroopa Liidu Teataja
            
            
               L 344/61
            
         
      KOMISJONI MÄÄRUS (EÜ) nr 1313/2008,
   19. detsember 2008,
   millega muudetakse määrust (EÜ) nr 501/2008, milles sätestatakse nõukogu määruse (EÜ) nr 3/2008 (põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides) üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. detsembri 2007. aasta määrust (EÜ) nr 3/2008 põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides, (1) eriti selle artikleid 4, 5 ja 15,
   ning arvestades järgmist:
   
               (1)
            
            
               Nõukogu 29. aprilli 2008. aasta määrusega (EÜ) nr 479/2008 (mis käsitleb veinituru ühist korraldust) (2) muudetud määruse (EÜ) nr 3/2008 artiklitega 2 ja 3 on nähtud ette teavitustegevus ühenduse veinide uute tähistuste kohta ning teavitustegevus vastutustundlike joomisharjumuste ja alkoholi kuritarvitamise kahjulikkuse kohta. Seepärast tuleks komisjoni määrust (EÜ) nr 501/2008 (3) vastavalt muuta.
            
         
               (2)
            
            
               Määruse (EÜ) nr 501/2008 I lisas on kehtestatud teemade ja toodete loetelu ning suunised müügiedenduseks siseturul.
            
         
               (3)
            
            
               Määruse (EÜ) nr 501/2008 II lisas on kehtestatud loetelu müügiedendusmeetmetega hõlmatavatest toodetest kolmandates riikides ning loetelu kolmandate riikide turgudest, kus võib müügiedendusmeetmeid rakendada.
            
         
               (4)
            
            
               Määruse (EÜ) nr 501/2008 III lisas on kehtestatud eri sektorite hinnangulised aastaeelarved.
            
         
               (5)
            
            
               Võttes arvesse määrusega (EÜ) nr 3/2008 tehtud muudatusi, tuleb määruse (EÜ) nr 501/2008 I, II ja III lisa vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 501/2008 I, II ja III lisa muudetakse käesoleva määruse lisa kohaselt.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 3, 5.1.2008, lk 1.
   
      (2)  ELT L 148, 6.6.2008, lk 1.
   
      (3)  ELT L 147, 6.6.2008, lk 3.
   
      LISA
      Määruse (EÜ) nr 501/2008 I, II ja III lisa muudetakse järgmiselt.
      
                  1.
               
               
                  I lisa muudetakse järgmiselt:
                  
                              a)
                           
                           
                              osas „A. TOODETE JA TEEMADE LOETELU” asendatakse üheteistkümnes taane järgmise tekstiga:
                              
                                          „—
                                       
                                       
                                          kaitstud päritolunimetusega või kaitstud geograafilise tähisega veinid, viinamarjasordi tähisega veinid;”
                                       
                                    
                        
                              b)
                           
                           
                              osas „B. SUUNISED” asendatakse suunis „MPV-KVALITEETVEINID, GEOGRAAFILISE TÄHISEGA LAUAVEINID” järgmise tekstiga:
                              „KAITSTUD PÄRITOLUNIMETUSEGA VÕI KAITSTUD GEOGRAAFILISE TÄHISEGA VEINID, VIINAMARJASORDI TÄHISEGA VEINID
                              1.   Olukorra ülevaade
                              Sektorit iseloomustab suuremahuline tootmine, kuid tarbimine on jäänud varasemaga samale tasemele ning teatavate veiniliikide puhul isegi vähenenud, teisalt on kolmandate riikide pakkumine üha suurenemas.
                              2.   Eesmärgid
                              
                                          —
                                       
                                       
                                          Teavitada tarbijaid ühenduse veinisortidest, nende kvaliteedist, tootmistingimustest ning teadusuuringute tulemustest;
                                       
                                    
                                          —
                                       
                                       
                                          teavitada tarbijaid vastutustundlikest joomisharjumustest ja alkoholi kuritarvitamise kahjulikkusest.
                                       
                                    3.   Peamised sihtrühmad
                              
                                          —
                                       
                                       
                                          Turustajad;
                                       
                                    
                                          —
                                       
                                       
                                          tarbijad, välja arvatud nõukogu soovituses 2001/458/EÜ (1) osutatud noored ja noorukid;
                                       
                                    
                                          —
                                       
                                       
                                          arvamusliidrid (ajakirjanikud, toitumiseksperdid);
                                       
                                    
                                          —
                                       
                                       
                                          hotellinduse ja toitlustuse eriala õpetavad haridusasutused.
                                       
                                    4.   Peamine sõnum
                              
                                          —
                                       
                                       
                                          Ühenduse õigusaktidega reguleeritakse rangelt tootmist, kvaliteeditähiste kasutamist, märgistust ja turustamist ning sellest tulenevalt tagatakse tarbijatele pakutavate veinide kvaliteet ja toote jälgitavus;
                                       
                                    
                                          —
                                       
                                       
                                          hea võimalus valida väga laia valiku eri päritoluga ühenduse veinide vahel;
                                       
                                    
                                          —
                                       
                                       
                                          ühenduse veinitootmist käsitlev teave ning selle seosed piirkondlike ja kohalike tingimuste, kultuuride ja maitsetega;
                                       
                                    
                                          —
                                       
                                       
                                          teave vastutustundlike joomisharjumuste ja alkoholi kuritarvitamise kahjulikkuse kohta.
                                       
                                    5.   Peamised kanalid
                              
                                          —
                                       
                                       
                                          Meetmed, mis hõlmavad teavitamist ning suhtekorraldust;
                                       
                                    
                                          —
                                       
                                       
                                          koolitus turustajatele ja toitlustusettevõtetele;
                                       
                                    
                                          —
                                       
                                       
                                          kontaktid erialase ajakirjandusega;
                                       
                                    
                                          —
                                       
                                       
                                          muud kanalid (internetileheküljed, infolehed ja brošüürid), et suunata tarbijaid nende valikutes;
                                       
                                    
                                          —
                                       
                                       
                                          messid ja näitused: väljapanekud, mis ühendavad mitmetest liikmesriikidest pärinevaid tooteid.
                                       
                                    6.   Programmide kestus
                              12–36 kuud, eelistatud on mitmeaastased programmid, mille igaks faasiks on seatud eesmärgid.
                           
                        
            
                  2.
               
               
                  II lisa osas „A. LOETELU MÜÜGIEDENDUSMEETMETEGA HÕLMATAVATEST TOODETEST” asendatakse viies ja kuues taane järgmise tekstiga:
                  
                              „—
                           
                           
                              kaitstud päritolunimetusega või kaitstud geograafilise tähisega veinid, viinamarjasordi tähisega veinid;
                           
                        
                              —
                           
                           
                              kaitstud geograafilise tähisega piiritusjoogid;”.
                           
                        
            
                  3.
               
               
                  III lisa punkt 11 asendatakse järgmisega:
                  
                              „11.
                           
                           
                              Kaitstud päritolunimetusega või kaitstud geograafilise tähisega veinid, viinamarjasordi tähisega veinid: 12 miljonit eurot”.
                           
                        
            
         (1)  EÜT L 161, 16.6.2001, lk 38.”